CELEX: 62017CA0191
Language: sk
Date: 2018-10-04 00:00:00
Title: Vec C-191/17: Rozsudok Súdneho dvora (piata komora) zo 4. októbra 2018 (návrh na začatie prejudiciálneho konania, ktorý podal Oberster Gerichtshof – Rakúsko) – Bundeskammer für Arbeiter und Angestellte/ING-DiBa Direktbank Austria Niederlassung der ING-DiBa AG (Smernica 2007/64/ES — Platobné služby na vnútornom trhu — Pojem „platobný účet“ — Prípadné zahrnutie sporiaceho účtu umožňujúceho jeho užívateľovi vykonávať vklady a výbery prostredníctvom bežného účtu otvoreného na jeho meno)

3.12.2018   
            
            
               SK
            
            
               Úradný vestník Európskej únie
            
            
               C 436/10
            
         
      Rozsudok Súdneho dvora (piata komora) zo 4. októbra 2018 (návrh na začatie prejudiciálneho konania, ktorý podal Oberster Gerichtshof – Rakúsko) – Bundeskammer für Arbeiter und Angestellte/ING-DiBa Direktbank Austria Niederlassung der ING-DiBa AG
      (Vec C-191/17) (1)
      
      ((Smernica 2007/64/ES - Platobné služby na vnútornom trhu - Pojem „platobný účet“ - Prípadné zahrnutie sporiaceho účtu umožňujúceho jeho užívateľovi vykonávať vklady a výbery prostredníctvom bežného účtu otvoreného na jeho meno))
      (2018/C 436/10)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Oberster Gerichtshof
      
         Účastníci konania pred vnútroštátnym súdom
      
      
         Žalobkyňa: Bundeskammer für Arbeiter und Angestellte
      
         Žalovaná: ING-DiBa Direktbank Austria Niederlassung der ING-DiBa AG
      
         Výrok rozsudku
      
      Článok 4 bod 14 smernice Európskeho parlamentu a Rady 2007/64/ES z 13. novembra 2007 o platobných službách na vnútornom trhu, ktorou sa menia a dopĺňajú smernice 97/7/ES, 2002/65/ES, 2005/60/ES a 2006/48/ES a ktorou sa zrušuje smernica 97/5/ES, sa má vykladať v tom zmysle, že pod pojem „platobný účet“ nespadá sporiaci účet, ktorý umožňuje bez oznámenia disponovať vloženými sumami a na ktorý sa môžu vykonávať vklady a z ktorého sa môžu uskutočňovať výbery len prostredníctvom bežného účtu.
      
         (1)  Ú. v. EÚ C 239, 24.7.2017.